text: Svaner mødes - og nogle slås
  24 marts 2013 kl. 16.16
  Flere hundrede svaner har de seneste dage slået sig ned i Kvie sø mellem Grindsted og Varde.
  Nu, hvor isen snart smelter, går ynglesæsonen ind. Det betyder kampe om de mest føderige vådområder med frodig vegetation på bunden og bredderne.
  Der er 4.000 - 5.000 ynglende par af knopsvaner i Danmark, og hannerne kan veje op imod 16 kilo. De kæmper både om redepladserne og om hunnerne.
  Når først redepladsen er sikret, kan en knopsvanehun lægge 5-6 æg.
  